У 1943 годзе на тэрыторыі Гомельскай вобласці актыўна дзейнічала супраціўленне. Да партызанскага атрада далучылася і старэйшая сястра Ніны Фёдараўны Валянціна. Мясцовыя жыхары не маглі трымаць ніякую жыўнасць. Немцы забіралі ўсё, нават нованароджаных цялят і парасят. “Усе нашы людзі гарэлі адным жаданнем – перамагчы! І немцы пачалі адступаць. Якое гэта было шчасце для нас!” – гаворыць Ніна Фёдараўна.